Triplixam a Horúce Nápoje Proti Chrípke: Môžem Užívať Theraflu a Coldrex?
Ak beriem liek triplixam,ktoré horúce nápoje proti chrípke môžem užívať , Theraflu ,coldrex ďakujem za odpoveď
Dobrý deň,
ďakujeme za Vašu otázku.
Horúce nápoje ako Theraflu, či Coldrex sú kontraindikované u pacientov so závažnou hypertenziou. Jedna zo zložiek v nich prítomná (sympatomimetiká) môžu viesť k zvýšeniu krrvného tlaku a tým k zníženiu antihypertenzívneho účinku liečiv. V prípade príležitostného podania uvedených horúcich nápojov je nutná pravidelná kontrola krvného tlaku a tepovej frekvencie. Bezpečnejšou voľbou je však pri horúčke a bolesti liek s obsahom
paracetamolu
a pri upchatom nose lokálny liek na jeho uvoľnenie vo forme
kvapiek
alebo
spreja
.
Prajem pekný zvyšok dňa.
S pozdravom
PharmDr. Veronika Kiabová